JKW-KABUM-21-ZHA-001-014-wylie
thab lha bstod pa/ thab lha bstod pa bzhugs so/__/rtsa ba gsum la phyag 'tshal lo/__/thab lha bstod par 'dod pas/__thab dang nye skor thams cad phyag dar legs par bya/__thab la snum byug cing zas dkar gsum g.yo/__thab kyi mdor bsang dud zas sna dang sbyar/__bsang mchod rgyas pa'am khyim lha bstod pa dang 'brel na legs/__gang ltar yang khrus bya ba ni/__ji ltar bde gshegs bltams pa'i tshe/__/tshangs pa lha yis khrus gsol ltar/__/ye shes bdud rtsi dri med chus/__/thab kyi lha la khrus gsol lo/__/dme mnol thab gzhob mi gtsang gis/__/thab lha zas lha thams cad la/__/nyams grib phog pa dag gyur cig__/zag med bde bas dgyes par shog__/oM shud+d+he shud+d+he shA d+ha na ye sarba shIn+taM ku ru swA hA/__zhes dang khrus sngags ji ltar rigs pa bzla zhing khrus chu 'thor/__thab bsang la chab bran/__kye/__thab lha bstod pa gar srid na/__/sngon tshe bskal pa dang po'i dus/__/rgyal po gser gyi shing rta yis/__/mthu rtsal nus ldan rig sngags 'chang /__/zhi ba'i snying po spyan drangs nas/__/thab lha sngags dang phyag rgyas bkugs/__/mchod cing gsol bas mnyes par mdzad/__/dam tshig gnas la bzhag pa yis/__/khyim der bde skyid phun sum tshogs/__/thab dang g.yo bskol rgyun ma chad/__/zas nor 'dod yon rgya mtshor 'khyil/__/sngon byung srid pa de bzhin du/__/de ring bkra shis dge ba'i dus/__/rig 'dzin sngags 'chang bdag cag gis/__/thab lha 'bod do snyan ma sra/__/thab lha g.yab po spyan ma btul/__/thab lha mchod do ngo ma chung /__/thab lha bstod do 'phang ma dma'/__/bdud rtsi can gyi shing sna la/__/bsod nams 'bar ba'i me sbar te/__/dkar gsum mngar gsum shing tog dang /__/phye mar 'o bskol 'bru sna sogs/__/zas mchog dwangs ma'i bcud chen sbyar/__/g.ya' chu gangs chu gtsang ma bran/__/oM AHhU~M gis sbyangs spel bsgyur/__/ha ho hrI yis byin rlabs pas/__/kha dog dri ro nus ldan pa'i/__/'dod yon bsang gi mchod pa 'dis/__/bla ma yi dam dkon mchog mchod/__/mkha' 'gro chos skyong srung ma brngan/__/me thab 'di la byin gyis rlobs/__/dngos grub rgya mtsho char ltar phob/__/za 'dre ltog 'gong rdul du rlog__/phywa g.yang dpal bcud 'du bar mdzod/__kyai/__khyad par thab la mgon mdzad pa'i/__/lha chen tshogs kyi bdag po ni/__/sku mdog dmar la 'od zer 'phro/__/phyag na 'gugs byed phyag rgya 'dzin/__/dar dang rin chen rgyan gyis brgyan/__/lha yi dge bsnyen 'bum phrag bcas/__/'dir gshegs bsang gi mchod pa bzhes/__/gus pas bstod cing dgyes pa bskyed/__/bdag dang rgyu sbyor yon bdag gi/__/thab kha 'di yi mgon mdzod cig__/me dang du ba rgyun ma bcad/__/zas dang g.yo bskol rgya mtshor bskyil/__/bcud dang dmu yang ro nus bskyed/__/za 'dre ltog 'gong rdul du rlog__/'dod dgu'i longs spyod dngos grub stsol/__/bkra shis bde legs mdzad du gsol/__kyai/__khyad par thab la mgon mdzad pa'i/__/gnod sbyin thab lha yu mo ni/__/bud med lus la g.yu chas can/__/dar sna'i na bza' sku la gsol/__/phyag na gser gyi gzar bu 'dzin/__/gnod sbyin bu mo 'bum dang bcas/__/'dir gshegs bsang gi mchod pa bzhes/__gus pas bstod cing sogs 'gre/__kyai/__khyad par thab la mgon mdzad pa'i/__/klu rgyal mi mgon dkar po ni/__/sku mdog shel gyi phung po 'dra/__/phyag na bsam 'phel nor bu 'dzin/__/sbrul mgo'i gdengs ka rngams shing brjid/__/baiDuRa sngon po'i dbu rgyan 'chang /__/klu yi sems dpa' 'bum phrag bcas/__/'dir gshegs bsang gi sogs 'gre/__kyai/__gzhan yang thab la 'go ba yi/__/lha klu gnod sbyin dri za sogs/__/dkar phyogs skyong ba'i tshogs rnams kun/__/zhi dang phan pa'i sems bskyed la/__/'dir gshegs sogs 'gre/__kyai/__srid pa me yi bdag po ni/__/'od dang gzi brjid dpal du 'bar/__/las la myur ba'i byin shug 'chang /__/dkyil 'khor kun gyi gsol kha ba/__/me lha'i rgyal po mthu bo che/__/sku mdog me yi phung po 'dra/__/bgrang phreng ril ba spyil blugs bsnams/__/drang srong cha byad dwangs re spro/__/deng gi bkra shis gnas 'dir gshegs/__'bar ba me yi klong du bzhugs/__/'dod yon bdud rtsi'i bsregaXs blugs bzhes/__/mchod cing bstod de phyag kyang 'tshal/__/'bar ba me yi mgon mdzod la/__/ye shes me ru byin gyis rlobs/__/bza' btung g.yo bskol longs spyod kyi/__/phud kyis dkon mchog rgya mtsho mchod/__/mgon po yon tan thugs dam bskang /__/ro bcud phun sum tshogs pa yi/__/bdag dang rgyu sbyor yon bdag gi/__/nad gdon rgud pa zhi ba dang /__tshe bsod stobs rtsal rgyas par spel/__/bkra shis bde legs mdzad du gsol/__/kyai/__de ltar bkra shis thab kyi lha/__/mchod cing bstod pas mnga' gsol na/__/thab kha 'di la dgyes pas dgongs/__/rtag tu byin rlobs dngos grub stsol/__/'go zhing sdong grogs mthu dpung skyed/__/longs spyod 'byor pa sprin ltar gtibs/___/ro bcud nus pa'i dmu lad bskyed/____/tshe ring nad med mthu rtsal phyungs/__/ko long ru nga phrag dog spongs/__/bsam pa sgrub la re ba skong /__/bar du gcod pa'i rkyen rnams bzlog__/mchod do mchod do lha mchod do/___/rgyal lo rgyal lo lha rgyal lo/__/dge'o dge'o bkra shis dge/__/bde skyid phun tshogs bkra shis shog__/ces brjod/__thab kyi nang du'ang zas phud dang 'bru sna 'thor/__bkra shis rgya chen brjod/__mchod yon rnams dkar gsum sogs bza' btung bzang pos zhal bsro/__bkra shis skyid pa'i glu blangs pa sogs rten 'brel legs tshogs su bskyed par bya'o/__/mang+ga laM/___/___!
Debug data: